सूचना और प्रसारण मंत्रालय
आईएफएफआई 53 में प्रतिनिधियों को मंत्रमुग्ध करने के लिए फ्रेंच सिनेमा का सौंदर्य और काव्यात्मकता
आईएफएफआई 53 में कंट्री फोकस में शामिल होगा फ्रांस
फ्रांस, जिस भूमि ने 'बड़े पर्दे' को जन्म दिया, उसे भारत के अंतर्राष्ट्रीय फिल्म महोत्सव के 53 वें संस्करण  में कंट्री फोकस सेग्मेंट में दिखाया जाएगा। फ्रेंच सिनेमा की विविधता और क्षमता का प्रतिनिधित्व करने के लिए फ्रांस से 8 समकालीन फिल्मों का संग्रह चुना गया है।
सिनेमा के अग्रदूतों, अगस्ट और लुई लुमियर से लेकर ज्यां लुक गोदार, फ्रांसुआ त्रुफो और क्लाउदे शेब्रोल तक, फिल्म इतिहास अपनी ऐतिहासिक और सौंदर्य विरासत का श्रेय फ्रांस के हमेशा से युक्तिमान रहने वाले और पथ प्रदर्शक सिनेमा को देता है। प्रतिनिधियों को चकाचौंध करने के लिए फ्रांसीसी सिनेमा की कतार में शामिल हैं:
1. अदर पीपल्स चिल्ड्रन 
'अदर पीपल्स चिल्ड्रन' कंट्री फोकस सेग्मेंट की पहली फिल्म है। यह एक अधेड़ उम्र की महिला के बारे में एक ट्रेजिकॉमेडी है जो एक नए रिश्ते की शुरुआत करती है और अपने साथी की छोटी बेटी के साथ एक करीबी रिश्ता बनाती है। रिबेका जिलेतोस्की द्वारा निर्देशित, इस फिल्म का प्रीमियर 79 वें वेनिस अंतर्राष्ट्रीय फिल्म समारोह में हुआ और इसने गोल्डन लायन के लिए प्रतिस्पर्धा की थी।
2. द क्रॉसिंग 
'द क्रॉसिंग' फ्लोरेंस मियाल्हे की एक एनिमेटेड फिल्म है जो अवास्तविक सी लगने वाली और परिकथा जैसी कल्पना दर्शाती है और ब्रश से बने रेखाचित्र और चित्रकारी की यादों को जगाती है और दूसरे देश में बसने को लेकर भावनात्मक नज़रिया पेश करता है जो सभी उम्र वर्ग पर असर करता है। इसे एनेसी इंटरनेशनल एनिमेशन फिल्म फेस्टिवल 2021 का हिस्सा बनने के लिए चुना गया था।
3. बेले एंड सेबस्टियन: द नोवेल जनरेशन
'बेले एंड सेबेस्टियन: द नोवेल जेनरेशन' एक 10 साल के लड़के के बारे में एक फिल्म है, जिसे एक प्रताड़ित कुत्ता मिलता है और और वो उसके साथ हुए अन्याय के खिलाफ लड़ने की कसम खाता है। फ्रांसीसी अभिनेत्री और लेखक सेसिल ऑब्री की इसी नाम की किताब से अनुकूलित, इस फिल्म का निर्देशन पियरे कोरे ने किया है, जो अपनी 2017 की एनिमेटेड फिल्म, सहारा के लिए प्रसिद्ध हैं।
4. बिट्वीन टू वर्ल्ड्स 
इमैनुएल कैर्रे की 'बिट्वीन टू वर्ल्ड्स' फ्रांस के समाज में बढ़ती अनिश्चितता के बारे में एक सामाजिक नाटक है। फ्रांसीसी पत्रकार फ्लोरेंस औबेनास की नॉन-फिक्शन कृति पर आधारित इस फिल्म में जुइलेट बिनोशे एक खोजी पत्रकार के रूप में फ्रांस के उत्तर में सफाई कर्मियों के शोषण की गुप्त रूप से जांच करती हैं । फिल्म का प्रीमियर कार्लोवी वेरी फिल्म समारोह में और कांस के डायरेक्टर फोर्टनाइट सेक्शन में हुआ था ।
5. द वैल्वेट क्वीन 
द वैल्वेट क्वीन मायावी हिम तेंदुए की जानकारी दर्ज करने की यात्रा के बारे में मैरी एमिगुएट और विन्सेंट मुनियर द्वारा तैयार किया गया एक वृत्तचित्र है। तिब्बत के पठार में फिल्माई गई इस फिल्म को एक शांत, ध्यानपूर्ण अनुभव के रूप में वर्णित किया गया है। इसका प्रीमियर कान्स में 2021 में हुआ था और इसे विभिन्न समारोहों में सर्वश्रेष्ठ वृत्तचित्र और सर्वश्रेष्ठ संगीत वर्गों के तहत नामांकित किया गया है।
6. सिक्सटीन 
फिलिप लियोरेट की सिक्सटीन विपरीत सामाजिक पृष्ठभूमि से आने वाले दो किशोरों की कहानी बताती है जो प्यार में पड़ते हैं। फिल्म यह बताती है कि चोरी के आरोपों के बाद उनके परिवारों के बीच संघर्ष से उनकी प्रेम कहानी को उसकी सीमा तक कैसे परखा जाता है। निर्देशक फिलिप लियोरेट को एक समकालीन आत्मकथाकार माना जाता है, उनकी फिल्मों को दुनिया भर के विभिन्न समारोहों में कई सेज़ार पुरस्कार और नामांकन प्राप्त हुए हैं।
7. द वैनिश्ड प्रेसिडेंट 
द वैनिश्ड प्रेसिडेंट एक साहसिक आदर्शवादी के बारे में एक पीरियड कॉमेडी है , जो राष्ट्रपति चुने जाने के बाद दुस्साहसी प्रस्तावों की एक श्रृंखला बनाने के तुरंत बाद गायब हो जाता है। फिल्म का निर्देशन जीन-मार्क पेरेफिट ने किया है, जो अपने 2004 के लघुचित्र, ले सॉलिट्यूड द ल'एबौउर सेंस कैमियन के लिए जाने जाते हैं।
8. द ग्रीन परफ्यूम 
निकोलस पेरिसर का द ग्रीन परफ्यूम एक कॉमेडी एडवेंचर है। डायरेक्टर्स फोर्टनाइट सेग्मेंट के तहत कांस 2022 में प्रीमियर होने वाली फिल्म एक ऐसे कलाकार के बारे में बात करती है जिस पर एक अभिनेता को जहर देने और उसकी हत्या करने का संदेह है। उनकी पिछली दो फिल्मों के राजनीतिक साज़िश की तनावपूर्ण कहानियाँ होने के बाद, द ग्रीन परफ्यूम निर्देशक पेरिसर के काम का एक अलग रूप दिखाती है।
कंट्री फोकस एक विशेष खंड है जो सिनेमाई उत्कृष्टता और फोकस वाले देश के योगदान का जश्न मनाता है। फिल्मोत्सव 1984 में प्रस्तुत, कंट्री फोकस ने शुरू में एशिया, अफ्रीका और लैटिन अमेरिका के सिनेमा को प्रदर्शित किया। तब से इस खंड ने कनाडा से लेकर बांग्लादेश तक दुनिया भर के विभिन्न देशों को चित्रित किया है। आईएफएफआई 53 में कंट्री फोकस सेगमेंट का आयोजन भारत में फ्रांस के दूतावास और इंस्टिट्यूटे फ्रांसे के सहयोग से किया गया है, कंट्री फोकस 21 नवंबर, 2022 को आईनॉक्स पणजी में शुरू होगा।